title: "Elfenbiank\u00fcst"
text: "At Elfenbiank\u00fcst, amtelk Republiik faan't Elfenbiank\u00fcst (\u00fc\u00fcb Fraans\u00f6\u00f6sk: C\u00f4te d\u2019Ivoire [kot.di.\u02c8vwa\u0281]  an R\u00e9publique de C\u00f4te d\u2019Ivoire [\u0281e.py.\u02c8blik d\u0259 kot.di.\u02c8vwa\u0281]) as en stoot uun a waast faan Aafrika.  Uun a nuurd lei Maali un Burkiina Faaso, uun a uast leit Ghaana an uun a waast lei Libeeria an Guinea.  At lun hee 26.378.274 lidj (2020).  At hoodsteeden san Abidjan an Yamoussoukro\n\nGeografii\n\nGeograafisk Laag\nAt Elfenbiank\u00fcst leit twesken 10\u00b0 44' an 04\u00b0 22' (faan a nuurd tu a s\u00fc\u00fcd) an 8\u00b0 35' an 2\u00b0 35' (faan a waast tu a uast). At lun as wat letjer \u00fc\u00fcs Tjiisklun.\n\nAt lun dialt grensen m\u00e4 fiiw lunen. Det lingst grens (816 km) faan\u2019t lun wurt m\u00e4 Guinea an det kurtst (545 km) m\u00e4 Burkiina Faaso diald. Det dialt uk en 778 km lung grens m\u00e4 Libeeria, en 720 km lung m\u00e4 Ghaana an en 599 km lung m\u00e4 Maali. A eeg faan\u2019t lun as 515 km lung.\n\nBerger\nBerger uun\u2019t Elfenbiank\u00fcst san: de Zo Berig (1144 m), de No Berig (1070 m), de Zan Berig (1066 m), de Sangrou Berig (1051 m), de Tyouri Berig (913 m), de Bo Berig (902 m), de Bougouri Berig (893 m), de La Dent de Man Berig (881 m), de Gan Berig (872 m) an de Saratigikourou Berig (860 m).\n\nIndialing faan Ferwalting\nAt Elfenbiank\u00fcst hee sant 2011 twaalew distrikten an tau aanjstendig steeden. D\u00f6n aanjstendig steeden san Abidjan an Yamoussoukro. D\u00f6n distrikten san:\n\nBef\u00f6lkring\n\nSpriiken\nDet amtelk spriik faan't lun as Fraans\u00f6\u00f6sk.\n\nS\u00fcnjhaid\nW\u00fcfen raage uun't madel en \u00e4\u00e4ler faan 58,7 juaren, an maaner ian faan 56,3 juaren.\n\nHistoore\nElfenbiank\u00fcst wurd 7. August 1960 faan Frankrik suwereen. F\u00e9lix Houphou\u00ebt-Boigny wiar de iarst president, wat at lun ap tu 1993 regiaret. Efter a 1993 duas faan Houphou\u00ebt-Boigny, wurd Henri Konan B\u00e9di\u00e9 at stoosboowenhood. At wiar 1999 en putsch, huaruun Robert Gu\u00e9\u00ef at meecht greeb. Efter en staheu uun 2000, wurd Laurent Gbagbo a president. En kurt b\u00fcrgerkrich wiar 2002, huarauer Robert Gu\u00e9\u00ef ambroocht wurd. At wiar en presidentskapswool uun 2010, huaruun Laurent Gbagbo skiinboor a waner wiar, man a resultooten diarfaan iin uun twiiwel taanjen wurd. At fulige wiar en \u00f6ler b\u00fcrgerkrich, an Alassane Ouattara wurd a president.\n\nPolitiik \nElfenbiank\u00fcst as en republiik. At stootsboowenhood as a president. A president sant 2011 as Alassane Ouattara. Det Rassemblement des R\u00e9publicains as at partei faan't regiaring.\n\nB\u00fctjenpolitiik \nElfenbiank\u00fcst as sant 20. September 1960 lasmoot faan d\u00f6n Feriand Natschuunen an sant 25. Mei 1963 faan det Aafrikoons Unioon.\n\nWiartskap\nAt lunwiartskap as de wichtigst twiich faan't wiartskap uun't lun.\n\nAt weering faan't lun as de waastaafrikoons CFA-Franc, wat faan det Waastaafrikoons Sentraalbeenk \u00fctjbroocht wurt.\n\nKwelen\n\nElfenbiank\u00fcst"